SLUŽBENI GLASNIK GRADA DUBROVNIKA

Broj 10. Godina LXI

Dubrovnik, 7. svibnja 2024. od stranice

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sadržaj

GRADSKO VIJEĆE

69. Odluka o izmjeni Odluke o javnim parkiralištima na području Grada Dubrovnika

70. Odluka o davanju prethodne suglasnosti na izmjene Općih uvjeta isporuke komunalne usluge parkiranja na uređenim javnim površinama na području Grada Dubrovnika

71. Odluka o pristupanju Grada Dubrovnika inicijativi Sporazum gradonačelnika za klimu i energiju

72. Odluka o imenovanju Stručnog povjerenstva za davanje koncesije za posebnu upotrebu pomorskog dobra Grada Dubrovnika za potrebe izgradnje komunalne vodne građevine, spoja CS Ploče i CS Stari grad

73. Odluka o koeficijentu za obračun plaće ravnatelju/ici Javne ustanove Športski objekti Dubrovnik

74. Zaključak o postavljanju spomen obilježja poginulom vatrogascu Goranu Komlencu

75. Zaključak o usvajanju Strategije pametnog grada za Grad Dubrovnik

**GRADSKO VIJEĆE**

**69**

Na temelju članka 5. stavka 1. točke 6. Zakona o sigurnosti prometa na cestama („Narodne novine“, broj 67/08., 48/10., 74/11., 80/13., 158/13., 92/14., 64/15., 108/17.,70/19., 42/20., 85/22. i 114/22.), članka 154. Odluke o komunalnom redu (“Službeni glasnik Grada Dubrovnika”, broj 12/20., 16/20., 1/21., 5/21., 16/21. 10/22. i 11/23.) u vezi s člankom 104. stavkom 1. točkom 3. Zakona o komunalnom gospodarstvu (“Narodne novine”, broj 68/18., 110/18. i 32/20.) i članka 39. Statuta Grada Dubrovnika („Službeni glasnik Grada Dubrovnika“, broj 2/21.), Gradsko vijeće Grada Dubrovnika na 31. sjednici, održanoj 7. svibnja 2024., donijelo je

**O D L U K U**

**o izmjeni Odluke o javnim parkiralištima na području Grada Dubrovnika**

**Članak 1.**

U Odluci o javnim parkiralištima na području Grada Dubrovnika (“Službeni glasnik Grada Dubrovnika”, br. 7/23. i 4/24.) u članku 8. stavku 2. u obuhvatu područja Zone 1. (ljubičasta) 708201 (poslovna zona), ulična parkirališta, nakon riječi “Obala Stjepana Radića” riječi “(sjeverna strana parking prostor kod k.br. 21.)” brišu se.

**Članak 2.**

U članku 8. stavku 4. u obuhvatu područja Zone 3. (žuta) 708203, ulična parkirališta, nakon riječi “Nikole Tesle sjeverna strana od k.br. 3 do k.br. 14 i južna strana od k.br. 10 do k.br. 14” dodaju se riječi “Obala Stjepana Radića sjeverna strana parking prostor ispred k.br. 25.,”.

**Članak 3.**

U članku 15. stavku 3. u obuhvatu područja Zone B, ulična parkirališta, iza riječi “ulice Nikole Tesle sjeverna strana od k.br. 3 do k.br. 14 i južna strana od k.br. 10 do k.br. 14” dodaju se riječi “Obala Stjepana Radića sjeverna strana parking prostor ispred k.br. 25.,”.

**Članak 4.**

Ova odluka stupa na snagu osmog dana od dana objave u “Službenom glasniku Grada Dubrovnika”.

KLASA: 363-01/23-09/17

URBROJ: 2117-1-09-24-14

Dubrovnik, 7. svibnja 2024.­

Predsjednik Gradskog vijeća

**mr. sc. Marko Potrebica**, v. r.

----------------------------------------

**70**

Na temelju članka 30. stavka 2. Zakona o komunalnom gospodarstvu („Narodne novine“, broj 68/18 i 110/18) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 31. sjednici, održanoj 7. svibnja 2024., donijelo je

**ODLUKU**

**o davanju prethodne suglasnosti na Izmjene Općih uvjeta isporuke komunalne usluge parkiranja na uređenim javnim površinama na području Grada Dubrovnika**

Članak 1.

Daje se prethodna suglasnost na izmjene Općih uvjeta isporuke komunalne usluge parkiranja na uređenim javnim površinama na području Grada Dubrovnika isporučitelja usluge trgovačkog društva Sanitat Dubrovnik d.o.o. za komunalne djelatnosti, Ulica Marka Marojice 5, Dubrovnik, OIB 99080716453.

Članak 2.

Izmjene općih uvjeta isporuke komunalne usluge parkiranja na uređenim javnim površinama na području Grada Dubrovnika nalaze se u privitku ove Odluke i čine njezin sastavni dio.

Članak 3.

Ove izmjene Općih uvjeta objavit će se u Službenom glasniku Grada Dubrovnika, na mrežnim stranicama Grada Dubrovnika te na oglasnoj ploči i na mrežnim stranicama Isporučitelja usluge.

Članak 4.

Ova odluka stupa na snagu osmog dana od dana objave u „Službenom glasniku Grada Dubrovnika“.

KLASA: 363-01/24-09/07

URBROJ: 2117-1-09-24-06

Dubrovnik, 7. svibnja 2024.­

Predsjednik Gradskog vijeća

**mr. sc. Marko Potrebica**, v. r.

----------------------------------------

**71**

Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 31. sjednici, održanoj 7. svibnja 2024., donijelo je

**O D L U K U**

**O PRISTUPANJU GRADA DUBROVNIKA INICIJATIVI SPORAZUMA GRADONAČELNIKA ZA KLIMU I ENERGIJU**

Članak 1.

Grad Dubrovnik pristupa Sporazumu gradonačelnika za klimu i energiju.

Članak 2.

Ovlašćuje se gradonačelnik Grada Dubrovnika potpisati Pristupni obrazac na engleskom i hrvatskom jeziku, koji čini sastavni dio ove Odluke.

Članak 3.

Ova odluka stupa na snagu osmog dana od dana objave u „Službenom glasniku Grada Dubrovnika“.

KLASA: 351-01/24-01/16

URBROJ: 2117-1-09-24-03

Dubrovnik, 7. svibnja 2024.

Predsjednik Gradskog vijeća

**mr. sc. Marko Potrebica**, v. r.

----------------------------------------

**72**

Temeljem članka 16. Zakona o koncesijama („Narodne novine“, broj 69/17 i 107/20), članka 24. Uredbe o postupku davanja koncesije na pomorskom dobru („Narodne novine“, broj 23/04, 101/04, 39/06, 63/08, 125/10, 102/11, 83/12, 10/17 dalje: Uredba) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 31. sjednici, održanoj 7. svibnja 2024., donijelo je

**ODLUKU  
o imenovanju Stručnog povjerenstva za davanje koncesije za posebnu upotrebu pomorskog dobra Grada Dubrovnika za potrebe izgradnje komunalne vodne građevine, spoja CS Ploče i CS Stari grad“**

Članak 1.

Osniva se Stručno povjerenstvo za davanje koncesije za posebnu upotrebu pomorskog dobra Grada Dubrovnika (u daljnjem tekstu: Povjerenstvo) radi pregleda i ocjene zahtjeva za dodjelu koncesije za posebnu upotrebu pomorskog dobra Grada Dubrovnika za potrebe izgradnje komunalne vodne građevine, spoja Cs Ploče i Cs Stari grad.

Članak 2.

U Povjerenstvo iz članka 1. ove Odluke imenuju se:

1. **Jelena Dadić**, predsjednica Povjerenstva
2. **Božidar Mitrović**, član
3. **Maro Kristić**, član

Članak 3.

Rad Povjerenstva iz članka 1. Odluke definiran je člankom 16. Zakona o koncesijama.

Članak 4.

Tehničke, stručne i administrativne poslove za Povjerenstvo obavlja Upravni odjel za turizam, gospodarstvo i more Grada Dubrovnika.

Članak 5.

Ova odluka stupa na snagu prvog dana od dana objave u „Službenom glasniku Grada Dubrovnika.“

KLASA: 940-01/22-01/246

URBROJ: 2117-1-09-24-12

Dubrovnik, 7. svibnja 2024.­

Predsjednik Gradskog vijeća

**mr. sc. Marko Potrebica**, v. r.

----------------------------------------

**73**

Na temelju članka 35. točke 2. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 ,123/17, 98/19 i 144/20) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 31. sjednici, održanoj 7. svibnja 2024., donijelo je

**O d l u k u**

**o koeficijentu za obračun plaće ravnatelju/ici Javne ustanove**

**Športski objekti Dubrovnik**

Članak 1.

Ovom Odlukom utvrđuje se koeficijent za obračun plaće ravnatelju/ici Javne ustanove Športski objekti Dubrovnik.

Plaću ravnatelja čini umnožak koeficijenta složenosti poslova ravnatelja i osnovice za obračun plaće službenicima i namještenicima u upravnim tijelima Grada Dubrovnika umnožen za 0,5% za svaku navršenu godinu radnog staža.

Članak 2.

Koeficijent iz članka 1. ove Odluke utvrđuje se u visini od 4,45.

Članak 3.

Ova odluka stupa na snagu osmoga dana od dana objave u „Službenom glasniku Grada Dubrovnika“.

KLASA: 007-01/24-02/01

URBROJ: 2117-1-09-24-06

Dubrovnik, 7. svibnja 2024.

Predsjednik Gradskog vijeća

**mr. sc. Marko Potrebica**, v. r.

----------------------------------------

**74**

Na temelju članka 66. Odluke o komunalnom redu („Službeni glasnik Grada Dubrovnika“, broj 12/20, 16/20,1/21, 5/21, 16/21, 10/22 i 11/23) i članka 39. Statuta Grada Dubrovnika („Službeni glasnik Grada Dubrovnika“, 2/21), Gradsko vijeće Grada Dubrovnika na 31. sjednici, održanoj 7. svibnja 2024., donijelo je

**Z A K L J U Č A K**

**o postavljanju spomen obilježja poginulom vatrogascu Goranu Komlencu**

1. Odobrava se postavljanje spomen obilježja poginulom vatrogascu Goranu Komlencu u Orašcu, dvorištu Osnovne škole Antuna Masle, na katastarskoj čestici 821/2, k.o. Orašac.
2. Zadužuje se Upravni odjel za poslove gradonačelnika za provedbu ovog zaključka.
3. Ovaj zaključak stupa na snagu osmog dana od dana objave u „Službenom glasniku Grada Dubrovnika“.

KLASA: 402-01/24-01/20

URBROJ: 2117-1-09-24-07

Dubrovnik, 7. svibnja 2024.

Predsjednik Gradskog vijeća

**mr. sc. Marko Potrebica**, v. r.

----------------------------------------

**75**

Na temelju članka 38. stavak 5. Zakona o sustavu strateškog planiranja i upravljanja razvojem Republike Hrvatske („Narodne novine“, broj 123/17, 151/22), članka 7. stavak 2. Uredbe o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave („Narodne novine“, broj 37/23), članka 35 Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 31. sjednici, održanoj 7. svibnja 2024., donijelo je

**Z A K LJ U Č A K**

Članak 1.

Usvaja se „Strategija pametnog grada za Grad Dubrovnik“.

Članak 2.

Tekst „Strategije pametnog grada za Grad Dubrovnik“ čini sastavni dio ovog Zaključka.

Članak 3.

Ovaj zaključak stupa na snagu osmog dana od dana objave u „Službenom glasniku Grada Dubrovnika“.

KLASA: 406-01/23-02/116

URBROJ: 2117-1-09-24-10

Dubrovnik, 7. svibnja 2024.

Predsjednik Gradskog vijeća

**mr. sc. Marko Potrebica**, v. r.

----------------------------------------